Αρνί με γιαούρτι, τζίντζερ και κάσιους
Αυτό το γλυκό πιάτο, που μπορεί να πάρει πολλές μορφές, πρέπει να μαγειρεύεται πολύ αργά για να μπορέσουν να αναδυθούν οι λεπτές γεύσεις του.
1 κιλό αρνίσιο µπούτι ή σπάλα χωρίς κόκαλα, σε κύβους 2,5 εκ., 2 κουτ. σούπας στραγγιστό γιαούρτι, 1 κουτ. γλυκού σπόροι κόλιανδρου, 2 κουτ. γλυκού σπόροι κύµινου, 5 κάψες κάρδαµου, 2 κρεµµύδια, 2 κουτ. σούπας τριµµένη καρύδα, 1 κουτ. σούπας λευκοί σπόροι παπαρούνας (σε µπαχαράδικα) – αντικαθιστούµε µε µαύρους σπόρους παπαρούνας (σε σούπερ µάρκετ) µε διαφορετικό γευστικό αποτέλεσµα, 3 πράσινες πιπεριές καυτερές, χοντροκοµµένες, 4 σκελίδες σκόρδου, κοπανισµένες, 1 κοµµάτι τζίντζερ 5 εκ., σε ξύσµα, 25 γρ. κάσιους, 6 καρφιά γαρίφαλο, 1/4 κουτ. γλυκού κανέλα, σε σκόνη, 2 κουτ. σούπας λάδι, αλάτι
Βάζουµε το κρέας σε ένα µπολ, προσθέτουµε το γιαούρτι και ανακατεύουµε µέχρι να καλυφθεί καλά.Βάζουµε ένα µικρό τηγάνι σε χαµηλή φωτιά και καβουρδίζουµε τους σπόρους του κόλιανδρου για 2-3 λεπτά ή µέχρι να βγάλουν τα αρώµατά τους. Επαναλαµβάνουµε την ίδια διαδικασία για τους σπόρους του κύµινου. Αλέθουµε το µείγµα των σπόρων έως ότου γίνει λεπτή σκόνη, χρησιµοποιώντας έναν µύλο µπαχαρικών ή πολυκόφτη. Αφαιρούµε τους σπόρους από τις κάψες του κάρδαµου και τους αλέθουµε.Κόβουµε σε χοντρά κοµµάτια το ένα κρεµµύδι και σε λεπτές φέτες το άλλο. Βάζουµε το χοντροκοµµένο κρεµµύδι µε τα αλεσµένα µπαχαρικά, την καρύδα, τους σπόρους παπαρούνας, τις πιπεριές, το σκόρδο, το τζίντζερ, τα κάσιους, τα καρφιά γαρίφαλο και την κανέλα σε έναν πολυκόφτη, προσθέτουµε 170 ml νερό και χτυπάµε το µείγµα µέχρι να σχηµατιστεί ένας λείος πολτός.Ζεσταίνουµε το λάδι σε ένα βαθύ τηγάνι ή σε µια ρηχή κατσαρόλα, σε µέτρια φωτιά. Προσθέτουµε το κρεµµύδι σε φέτες και σοτάρουµε για 2-3 λεπτά ή µέχρι να ροδίσει ελαφρά. Ρίχνουµε το µείγµα µπαχαρικών στην κατσαρόλα, αλατίζουµε και µαγειρεύουµε σε χαµηλή φωτιά για 1 λεπτό ή µέχρι να εξατµιστούν τα υγρά και να πήξει η σάλτσα.Προσθέτουµε το αρνί µε το γιαούρτι και αφήνουµε να πάρει βράση. Σκεπάζουµε καλά και αφήνουµε το φαγητό να σιγοβράσει, ανακατεύοντας ανά διαστήµατα, για περίπου 1 1/2 ώρα ή µέχρι να γίνει πολύ τρυφερό το κρέας. Αν το νερό εξατµιστεί κατά τη διάρκεια του µαγειρέµατος, προσθέτουµε 120 ml νερό για να σχηµατιστεί σάλτσα. Η σάλτσα πρέπει να είναι αρκετά πηχτή.
Αρνί,Γιαούρτι,Ξηροί καρποί,Πάσχα